turjo4nis/wikipedia-bn-dump-20250701 huggingface dataset:
ভারতীয় সংসদ

ভারতীয় সংসদ () ভারতীয় প্রজাতন্ত্রের সর্বোচ্চ যুক্তরাষ্ট্রীয় ন্যায়বিভাগ। ভারতের রাষ্ট্রপতি, লোকসভা নামক নিম্নকক্ষ ও রাজ্যসভা নামক উচ্চকক্ষ নিয়ে ভারতের সংসদ গঠিত। নয়াদিল্লির সংসদ মার্গের সংসদ ভবনে এটি অবস্থিত। কোনও প্রস্তাব আইনে পরিণত করতে সংসদের উভয় কক্ষে তা উত্তীর্ণ হয়ে রাষ্ট্রপতি কর্তৃক অনুমোদিত হতে হয়। ভবনের কেন্দ্রীয় কক্ষটি সংসদের যৌথ অধিবেশনের জন্য ব্যবহৃত হয়।

সংসদের কক্ষদুটির মধ্যে যেকোনো একটি কক্ষে নির্বাচিত বা রাষ্ট্রপতি দ্বারা মনোনীত সদস্যদের সংসদ সদস্য (এমপি) বা সাংসদ বলে। লোকসভার সাংসদগণ ভারতীয় জনগণের দ্বারা সংশ্লিষ্ট নির্বাচন কেন্দ্রে ভোটদানের মাধ্যমে নির্বাচিত হন। অন্যদিকে, রাজ্যসভার সাংসদগণ রাজ্য বিধায়কদের দ্বারা আনুপাতিক প্রতিনিধিত্বের মাধ্যমে নির্বাচিত হন। সংসদের আসনের মধ্যে ৫৪৩টি লোকসভা আসন এবং ২৪৫টি রাজ্যসভা আসন, যার মধ্যে ১২টি আসন সাহিত্য, কলা, বিজ্ঞান, ও সামাজিক পরিষেবার বিশেষজ্ঞদের জন্য সংরক্ষিত। সংসদের বর্তমান সভাস্থল ভারতের রাজধানী নয়াদিল্লিতে অবস্থিত নতুন সংসদ ভবন।

ইতিহাস

১৮৬১ সালে ভারতীয় পরিষদ আইন, ১৮৬১ দ্বারা সাম্রাজ্যিক বিধান পরিষদ তৈরি করা হয়েছিল, যা ব্রিটিশ ভারতের আইনসভা। স্বাধীনতার পর সাম্রাজ্যিক বিধান পরিষদের পরিবর্তে ভারতের গণপরিষদ নির্বাচিত হয়েছিল, যা ভারতের সংবিধান তৈরি করেছিল। ১৯৫০ সালে সংবিধান বলবৎ হওয়ার পর গণপরিষদের অবসান ঘটানো হয়েছিল, এবং তার জায়গায় ভারতের সংসদ নির্বাচিত হয়েছিল।

সংসদ ভবন
মে ২০২৩ পর্যন্ত পুরনো সংসদ ভবন ভারতীয় সংসদের সভাস্থল ছিল। পরবর্তীকালে নবনির্মিত নতুন সংসদ ভবনে সংসদের কার্যকলাপ হয়।

পুরনো ভবন

নতুন ভবন

রাষ্ট্রপতি

ভারতের রাষ্ট্রপতি সংসদের একটি অংশ। সংবিধানের অনুচ্ছেদ ৬০ ও অনুচ্ছেদ ১১১ অনুসারে, রাষ্ট্রপতির দায়িত্ব হলো, সংসদে পাস করা আইন যেন সংবিধানের আদেশ মেনে চলে, এবং বিল গ্রহণের আগে যেন নির্ধারিত নিয়ম মানা হয় ত নিশ্চিত করা। ভারতের রাষ্ট্রপতি সাংসদ ও বিধায়কদের দ্বারা নির্বাচিত হন, এবং তাঁর কার্যকালের মেয়াদ ৫ বছর।

রাজ্যসভা

লোকসভা

ঘটনা
১৯৭৫ সালে তৎকালীন প্রধানমন্ত্রী ইন্দিরা গান্ধীর দ্বারা চালু করা জরুরি অবস্থা ভারতীয় সংসদের ইতিহাসে সবচেয়ে গুরুত্বপূর্ণ ঘটনার মধ্যে অন্যতম। এই জরুরি অবস্থা ২১ মাস ধরে চলেছিল এবং এর ফলে নাগরিক স্বাধীনতা হরণ, সংবাদমাধ্যমের বিবাচন, এবং রাজনৈতিক বিরোধীদের কারাবন্দীর মতো ঘটনা ঘটেছিল।

১৩ ডিসেম্বর ২০০১-এ লশকর-ই-তাইয়েবা (এলইটি) ও জইশে মুহাম্মদের (জেইএম) মতো ইসলামি সন্ত্রাসবাদী দল ভারতীয় সংসদে আক্রমণ করেছিল। এই আক্রমণের ফলে ৫ জন সন্ত্রাসবাদী, ৬ জন দিল্লি পুলিশ কর্মী, ২ জন সংসদ নিরাপত্তা পরিষেবা কর্মী, ও এক মালির মৃত্যু হয়েছিল, অর্থাৎ মোট মৃত্যুর সংখ্যা ১৪। এই ঘটনার ফলে ভারত ও পাকিস্তানের মধ্যে উত্তেজনা বৃদ্ধি পেয়েছিল, যার ফলাফল ২০০২ সাল পর্যন্ত দুই দেশের মধ্যে স্থবিরতা।

আরও দেখুন
 ভারতের নির্বাচন কমিশন
 ভারতের রাজনীতি

তথ্যসূত্র

বহিঃসংযোগ 

 
 লোকসভার অধ্যক্ষ

ভারত সরকার
ভারতের সংবিধান
 
১৯৫২-এ ভারতে প্রতিষ্ঠিত
দ্বিকক্ষবিশিষ্ট আইনসভা
জাতীয় আইনসভা
দেশ অনুযায়ী সংসদ
ভারতের রাজনীতি
আশুতোষ ভট্টাচার্য

আশুতোষ ভট্টাচার্য (জন্ম: জানুয়ারি ১৭ ১৯০৯ – মৃত্যু: মার্চ ১৯ ১৯৮৪) একজন বিশিষ্ট বাংলা সাহিত্য ও লোকসংস্কৃতি গবেষক ও অধ্যাপক ছিলেন। তাঁর জন্ম অবিভক্ত বাংলার ময়মনসিংহ জেলার ঢালুয়াতে। পিতা মুরারিমোহন ভট্টাচার্য। ঢাকা বিশ্ববিদ্যালয় থেকে প্রথমে বাংলা সাহিত্যে (১৯৩২) ও পরে সংস্কৃতে এমএ পাশ করেন। ঢাকা বিশ্ববিদ্যালয়ে অধ্যাপনা করেন ১৯৩৫ থেকে ১৯৪৭ পর্যন্ত। এরপর সাত বছর আর্কিওলজিক্যাল সার্ভে অব ইন্ডিয়ায় সহায়ক গবেষকের কাজ করেন। ১৯৫৫ সালে কলকাতা বিশ্ববিদ্যালয়ে যোগ দিয়ে ১৯৫৯ সালে পিএইচডি ডিগ্রি অর্জন করেন। ১৯৬৭ সালে উক্ত বিশ্ববিদ্যালয়ের রবীন্দ্র অধ্যাপক এবং ১৯৭০ সালে বাংলা বিভাগের প্রধান হন। অবসর গ্রহণ করেন ১৯৭৮ সালে।

আশুতোষ ভট্টাচার্যের গবেষণার প্রধান বিষয় ছিল লোকসংস্কৃতি। এই বিষয়ে তিনি অনেক নিবন্ধও রচনা করেন। পুরুলিয়ার ছৌ নাচ তিনিই বিশ্বের সমক্ষে প্রথম তুলে ধরেন। তার রচিত গ্রন্থগুলির মধ্যে ‘বাংলা মঙ্গলকাব্যের ইতিহাস’, ‘বাংলার লোকসাহিত্য’, ‘বাইশ কবির মনসামঙ্গল’, ‘পুরুলিয়া থেকে আমেরিকা’ প্রভৃতি উল্লেখযোগ্য।

গবেষণার স্বীকৃতি রূপে ১৯৫০ সালে কলকাতা বিশ্ববিদ্যালয় থেকে সরোজিনী বসু স্বর্ণপদক, ১৯৬১ সালে শিশির স্মৃতি পুরস্কার পান এবং ১৯৬৯ সালে সঙ্গীত নাটক অকাদেমির ফেলো নির্বাচিত হন। এছাড়া লোকসংস্কৃতি পরিষদ, নিখিলবঙ্গ সাহিত্য-সম্মেলন ইত্যাদি বহু সম্মেলনে তিনি প্রতিনিধিত্ব করেন। আমেরিকা ও ইউরোপের একাধিক স্থানে লোকসংস্কৃতি বিষয়ে বক্তৃতাও দেন।

তথ্যসূত্র 
* বাঙালি চরিতাভিধান, প্রথম খণ্ড, সুবোধচন্দ্র সেনগুপ্ত ও অঞ্জলি বসু সম্পাদিত, সাহিত্য সংসদ, কলকাতা, ২০০২

বাংলা লোকসংস্কৃতি গবেষক
বাংলা সাহিত্য গবেষক
গবেষক
১৯০৯-এ জন্ম
১৯৮৪-এ মৃত্যু
শ্রীকুমার বন্দ্যোপাধ্যায়

শ্রীকুমার বন্দ্যোপাধ্যায় (জন্ম ১৫ অক্টোবর ১৮৯২ – মৃত্যু ২৮ ফেব্রুয়ারি ১৯৭০) বিশিষ্ট অধ্যাপক ও বাংলা ও ইংরেজি সাহিত্য গবেষক।তার জন্ম বীরভূম জেলার কুশমোরে। পিতা মধুসূদন বন্দ্যোপাধ্যায় ছিলেন বিশিষ্ট সাহিত্য সমালোচক। ১৯০৬ সালে এন্ট্রান্স পাশ করে ১৯০৮ সালে হেতমপুর কলেজ থেকে এফ.এ. পরীক্ষায় চতুর্দশ স্থান অধিকার করেন ও স্কটিশ চার্চ কলেজ থেকে ঈশান স্কলার হয়ে বি.এ. এবং ১৯১২ সালে এম.এ. পরীক্ষাতেও ইংরেজিতে প্রথম শ্রেণিতে প্রথম হন। ১৯২৭ সালে ‘রোমান্টিক থিওরি – ওয়ার্ডসওয়ার্থ অ্যান্ড কোলরিজ’ থিসিসের ভিত্তিতে পিএইচডি উপাধি অর্জন করেন। কর্মজীবনে ইংরেজি সাহিত্যের অধ্যাপনা করেন রিপন কলেজ, প্রেসিডেন্সি কলেজ ও কলকাতা বিশ্ববিদ্যালয়ে। এরপর কিছুকাল রাজশাহী কলেজে অধ্যাপনা করার পর পুনরায় কলকাতার প্রেসিডেন্সি কলেজে ফিরে আসেন। এরপর সরকারি চাকুরি ত্যাগ করে কলকাতা বিশ্ববিদ্যালয়ের রামতনু লাহিড়ী অধ্যাপক নিযুক্ত হন ও ১৯৫৫ সাল অবধি ওই পদে বহাল থাকেন। স্বাধীন ভারতে ভারতীয় জাতীয় কংগ্রেসের রাজনীতিতেও অংশ নিয়েছিলেন ও পশ্চিমবঙ্গের ব্যবস্থাপক সভার সদস্য হয়েছিলেন। তার রচিত গ্রন্থগুলির মধ্যে ‘ইংরেজি সাহিত্যের ইতিহাস’, ‘বঙ্গ সাহিত্যে উপন্যাসের ধারা’, ‘বাঙ্গালা সাহিত্যের কথা’, ‘সাহিত্য ও সংস্কৃতির তীর্থসঙ্গমে’ প্রভৃতি উল্লেখযোগ্য।

তথ্যসূত্র 

 বাঙালি চরিতাভিধান, প্রথম খণ্ড, সুবোধচন্দ্র সেনগুপ্ত ও অঞ্জলি বসু সম্পাদিত, সাহিত্য সংসদ, কলকাতা, ২০০২

বাংলা সাহিত্য গবেষক
বাংলা সাহিত্যের ইতিহাসকার
১৮৯২-এ জন্ম
১৯৭০-এ মৃত্যু
বাঙালি লেখক
ট্যাকিয়ন

ট্যাকিয়ন (Tachyon) এক ধরনের কাল্পনিক (হাইপোথেটিক্যাল) কণা যার বেগ আলোর চেয়ে বেশি। যদিও অনেক পদার্থবিদ তা স্বীকার করেন না কারণ তা পদার্থবিদ্যাকেই অস্বীকার করে। ট্যাকিয়নের প্রথম বর্ণনা দিয়েছিলেন জার্মান পদার্থবিজ্ঞানী আর্নল্ড সমারফেল্ড; অবশ্য George Sudarshan, Olexa-Myron Bilaniuk, Vijay Deshpande এবং Gerald Feinberg-ই এ বিষয়ক গবেষণার তাত্ত্বিক কাঠামোটি তৈরি করেছিলেন। এ চারজন বিজ্ঞানীকেই ১৯৬০এর দশকে ট্যাকিয়ন নামকরণের কৃতিত্ব দেয়া হয়। অনেক আলোচনাতেই ট্যাকিয়নীয় ক্ষেত্রের অবতারণা করতে হয়, যেমন, বোসনীয় তন্তু তত্ত্ব। বিশেষ আপেক্ষিকতার ভাষায় ট্যাকিয়ন এমন এক কণা যার স্থান-সদৃশ চার-ভরবেগ এবং কাল্পনিক সঠিক সময় আছে। ট্যাকিয়ন শক্তি-ভরবেগ লেখের স্থান-সদৃশ অশটুকুতেই আবদ্ধ থাকে। তাই এর বেগ কোনভাবেই আলোর বেগের থেকে কম হতে পারে না, বেশি যত ইচ্ছা হতে পারে। ট্যাকিয়নের অস্তিত্ব যদি আসলেই থাকে, তারপরও তারা বিশেষ আপেক্ষিকতার মৌলিক নীতি মেনে চলবে, অর্থাৎ আলোর চেয়ে বেশি বেগে তথ্য সঞ্চালন করতে দেবে না। বর্তমানের অনেক বিজ্ঞান কল্পকাহিনীতে অবশ্য এর উল্টোটা লিখা হচ্ছে।

তথ্যসূত্র

বহিঃসংযোগ 
 The Faster Than Light (FTL) FAQ (from the Internet Archive)
 "Tachyon" from Eric Weisstein's World of Physics
 Tachyon entry from the Physics FAQ

স্ট্রিং তত্ত্ব
অতিআণবিক কণা
সময় পরিভ্রমণ
কাল্পনিক কণা
সময় ভ্রমণ
বার্সেলোনা মেট্রো

বার্সেলোনা মেট্রো () স্পেনের বার্সেলোনা শহরের পাতাল ট্রেন ব্যবস্থা। মূল ব্যবস্থার মোট রেলপথের দৈর্ঘ্য  এবং এটিতে ৮টি লাইন এবং ১৪১টি বিরতিস্থল বা স্টেশন আছে।

তথ্যসূত্র

স্পেনের দ্রুতগামী গণপরিবহন ব্যবস্থা
বিলবাও মেট্রো

বিলবাও মেট্রো স্পেনের বিলবাও শহরের দ্রুতগামী গণপরিবহন ব্যবস্থা। ১৯৯৫ সালে এর কার্যক্রম শুরু হয়। এটিতে তিনটি লাইনে ৪৮টি স্টেশন আছে। প্রতিবছর প্রায় ৯ কোটি যাত্রী এই ব্যবস্থাটি ব্যবহার করেন।

তথ্যসূত্র

আরও দেখুন

স্পেনের দ্রুতগামী গণপরিবহন ব্যবস্থা
১৫০০ ভি ডিসি রেলওয়ে বিদ্যুতায়ন
উসমান সেমবেন

উসমান সেমবেন () (১লা জানুয়ারি, ১৯২৩ - ৯ই জুন, ২০০৭) বিখ্যাত সেনেগালীয় চলচ্চিত্র পরিচালক, প্রযোজক ও লেখক। সাহিত্যের জগতে অনেকেই তাকে ফরাসি ধরনে সেমবেন উসমান নামে ডাকেন। তাকে আফ্রিকা মহাদেশের অন্যতম সেরা লেখক হিসেবে স্বীকৃতি দেয়া হয়। পাশাপাশি তাকে মাঝেমাঝেই "আফ্রিকান চলচ্চিত্রের জনক" অভিধায় ভূষিত করা হয়।

পরিচালিত কিছু চলচ্চিত্র 
 Borom Sarret (১৯৬৩)
 Niaye (১৯৬৪)
 La Noire de... (১৯৬৬)
 Mandabi (১৯৬৮)
 ক্ষালা (Xala - ১৯৭৪)
 Ceddo (১৯৭৭)
 Camp de Thiaroye (১৯৮৮)
 Guelwaar (১৯৯২)
 Faat Kiné (২০০০)
 Moolaadé (২০০৪)

রচনাবলী 
 Le docker noir (১৯৫৬) - ইংরেজি নাম The Black Docker (১৯৮৭)
 O pays, mon beau peuple! (১৯৫৭)
 Les bouts de bois de Dieu (১৯৬০) - ইংরেজি নাম God's Bits of Wood (১৯৯৫)
 Voltaïque (১৯৬২) - ইংরেজি নাম Tribal Scars (১৯৭৫)
 L’Harmattan (১৯৬৪)
 Le mandat, précédé de Vehi-Ciosane (১৯৬৬) - ইংরেজি নাম The money-order : with, White genesis (১৯৮৭)
 ক্ষালা (১৯৭৩) - বঙ্গানুবাদের নাম ঋণ
 Le dernier de l'Empire, L'Harmattan (১৯৮১) - ইংরেজি নাম The last of the Empire: A Senegalese (১৯৮৩)
 Niiwam (১৯৮৭) - ইংরেজি নাম Niiwam and Taaw: Two Novellas (১৯৯২)

তথ্যসূত্র

বহিঃসংযোগ 
 Ousmane Sembène: Biography and works at Emory University
 
 OUSMANE SEMBENE: THE LIFE OF A REVOLUTIONARY ARTIST 
 (New York Times, 11 June 2007) Obituary: Ousmane Sembène, 84, Dies; Led Cinema's Advance in Africa
 The articles on Sembene on the Africultures website
 Ousmane Sembene: Interviews. Preface on the missingimage website.

১৯২৩-এ জন্ম
২০০৭-এ মৃত্যু
সেনেগালীয় লেখক
আফ্রিকান চলচ্চিত্র প্রযোজক
২০শ শতাব্দীর ঔপন্যাসিক
১৯২০-এর দশকে জন্ম
নারী খৎনা বিরুদ্ধ কর্মী
চলচ্চিত্রের অগ্রদূত
দ্বিতীয় বিশ্বযুদ্ধের ফরাসি সামরিক কর্মকর্তা
ক্ষালা (উপন্যাস)

ক্ষালা (ওলুফ ভাষায়: Xala) বিখ্যাত আফ্রিকান লেখক উসমান সেমবেন রচিত উপন্যাস। সেনেগালের রাজধানী দাকার-এর এক ধনী রাজনীতিবিদ ও ব্যবসায়ীর দুর্নীতিপরায়ণতা ও পারিবারিক জীবন নিয়ে এই উপন্যাস রচিত হয়েছে। সেমবেন এই উপন্যাস থেকে একটি চলচ্চিত্র নির্মাণ করেছেন। এই ছবির পরিচালক তিনি নিজেই। ১৯৭৩ সালে ক্ষালা উপন্যাস প্রকাশিত হয়, আর চলচ্চিত্রটি মুক্তি পায় ১৯৭৫ সালে।

এই উপন্যাসের একটি বঙ্গানুবাদ প্রকাশিত হয়েছে। বাংলা অনুবাদটির নাম ঋণ। অনুবাদ করেছেন উজ্জ্বল ভট্টাচার্য ও কাজল বন্দ্যোপাধ্যায়। অনুবাদটি কাগজ প্রকাশন কর্তৃক প্রকাশিত আফ্রিকার সাহিত্য সংগ্রহ নামক সংকলন গ্রন্থের দ্বিতীয় খণ্ডে স্থান পেয়েছে। বইটি ২০০৪ সালের মার্চ মাসে প্রথমবারের মত প্রকাশিত হয়। প্রকাশক হলেন কাজী শাহেদ আহমেদ।

চরিত্রসমূহ 
 হাজী আবদু কাদের বেরী - দাকারের ধণাঢ্য ব্যবসায়ী ও রাজনীতিবিদ
 আদ্‌জা হ্‌বা এস্‌তো - বেরীর প্রথম স্ত্রী
 ওউমী ন'দ্যোয়ে - বেরীর দ্বিতীয় স্ত্রী
 ন'গোনে - বেরীর তৃতীয় স্ত্রী
 ইয়ে বিনেতা বা বেদিয়েন - ন'গোনের পিসী
 রামা - এস্‌তোর গর্ভে বেরীর জ্যেষ্ঠ্য কন্যা
 মক্‌তার - এস্‌তোর গর্ভে বেরীর জ্যেষ্ঠ্য পুত্র
 বাবাকার - ন'গোনের বাবা
 মাম্‌ ফাতো - ন'গোনের মা
 মদু - বেরীর ভৃত্য

বহিঃসংযোগ 

আফ্রিকান উপন্যাস
১৯৭৩-এর উপন্যাস
ফরাসি ভাষার চলচ্চিত্র
১৯৭৫-এর চলচ্চিত্র
পারি, জ্য তেম

পারি, জ্য তেম (ফরাসি ভাষায়: Paris, je t'aime; অর্থ: প্যারিস, তোমাকে ভালবাসি) ১৮টি স্বল্পদৈর্ঘ্য চলচ্চিত্রের সমন্বয়ে নির্মীত একটি সংকলিত চলচ্চিত্র যা ২০০৬ সালে মুক্তি পায়। বিভিন্ন দেশ ও ভাষার বেশ কয়েকজন অভিনেতা এতে অভিনয় করেন। একেকটি স্বল্পদৈর্ঘ্য চলচ্চিত্র প্যারিস শহরের একেকটি arrondissement-এ চিত্রায়িত হয়েছে। মোট ২১ জন পরিচালক এতে অংশ নিয়েছেন। একেকটি ছবি একেক পরিচালক নির্মাণ করেছেন। অংশগ্রহণকারী পরিচালকদের মধ্যে আছেন Gurinder Chadha, Sylvain Chomet, জোল ও ইথান কোয়েন, Wes Craven, আলফোনসো কুয়ারোন, Nobuhiro Suwa, আলেকজান্ডার পেইন, Tom Tykwer, Walter Salles এবং Gus Van Sant।

২০০৭ সালের ১৮ই মে কান চলচ্চিত্র উৎসবে ছবিটি প্রথমবারের মত প্রদর্শিত হয়। কানাডায় মুক্তি পায় টরন্টো চলচ্চিত্র উৎসবে ১০ই সেপ্টেম্বর। মার্কিন যুক্তরাষ্ট্রের পেনসিলভানিয়ার পিট্‌সবার্গে ম,উক্তি পায় ৯ই এপ্রিল। সমগ্র যুক্তরাষ্ট্রে মুক্তি পায় ২০০৭ সালের ৪ঠা মে।

স্বল্পদৈর্ঘ্য চলচ্চিত্রসমূহ 
 Montmartre (XVIIIe arrondissement) — ফরাসি লেখক-পরিচালক Bruno Podalydès
 Quais de Seine (Ve arrondissement) — মার্কিন চিত্রনাট্য লেখক Paul Mayeda Berges এবং ভারতীয় বংশোদ্ভূত ব্রিটিশ পরিচালক Gurinder Chadha
 Le Marais (IVe arrondissement) — মার্কিন লেখক-পরিচালক Gus Van Sant
 Tuileries (Ier arrondissement) — মার্কিন লেখক পরিচালক কোয়েন ভ্রাতৃদ্বয়
 Loin du 16e (XVIe arrondissement) — ব্রাজিলীয় লেখক-পরিচালক Walter Salles এবং Daniela Thomas
 Porte de Choisy (XIIIe arrondissement) — অস্ট্রেলীয় পরিচালক Christopher Doyle-এর পরিচালনা এবং Doyle, Gabrielle Keng ও Kathy Li এর রচনা
 Bastille (XIIe arrondissement) — স্পেনীয় লেখক-পরিচালক Isabel Coixet
 Place des Victoires (IIe arrondissement) — জাপানী লেখক-পরিচালক Nobuhiro Suwa
 Tour Eiffel (VIIe arrondissement) — ফরাসি এনিমেশন শিল্পী Sylvain Chomet এর রচনা ও পরিচালনা
 Parc Monceau (XVIIe arrondissement) — মেক্সিকান লেখক-পরিচালক আলফোনসো কুয়ারোন
 Quartier des Enfants Rouges (IIIe arrondissement) — ফরাসি লেখক-পরিচালক Olivier Assayas
 Place des fêtes (XIXe arrondissement) — জার্মান লেখক-পরিচালক Oliver Schmitz
 Pigalle (IXe arrondissement) — মার্কিন লেখক-পরিচালক Richard LaGravenese
 Quartier de la Madeleine (VIIIe arrondissement) — কানাডীয় লেখক-পরিচালক Vincenzo Natali
 Père-Lachaise (XXe arrondissement) — মার্কিন লেখক-পরিচালক Wes Craven
 Faubourg Saint-Denis (Xe arrondissement) — জার্মান লেখক-পরিচালক Tom Tykwer
 Quartier Latin (VIe arrondissement) — মার্কিন অভিনেত্রী Gena Rowlands এর রচনা এবং ফরাসি অভিনেতা Gérard Depardieu ও ফরাসি পরিচালক Frédéric Auburtin এর পরিচালনা
 14e arrondissement (XIVe arrondissement) — রচনা ও পরিচালনায় আলেকজান্ডার পেইন

তথ্যসূত্র

বহিঃসংযোগ 
 Paris, je t'aime Official web site.
 Un Certain Regard selection at festivalcannes.fr
 
 
 

ফরাসি চলচ্চিত্র
২০০৬-এর চলচ্চিত্র
ইংরেজি ভাষার চলচ্চিত্র
ফরাসি ভাষার চলচ্চিত্র
স্পেনীয় ভাষার চলচ্চিত্র
ম্যান্ডারিন ভাষার চলচ্চিত্র
আরবি ভাষার চলচ্চিত্র
প্যারিসের পটভূমিতে চলচ্চিত্র
প্যারিসে ধারণকৃত চলচ্চিত্র
জার্মান নাট্য চলচ্চিত্র
২০০০-এর দশকের প্রণয়ধর্মী চলচ্চিত্র
জার্মান চলচ্চিত্র
ফরাসি এলজিবিটিকিউ সম্পর্কিত চলচ্চিত্র
ইংরেজি ভাষার ফরাসি চলচ্চিত্র
২০০০-এর দশকের ইংরেজি ভাষার চলচ্চিত্র
আলেকজান্ডার পেইন পরিচালিত চলচ্চিত্র
এলজিবিটিকিউ সম্পর্কিত ভৌতিক চলচ্চিত্র
কুর্স্কের যুদ্ধ

দ্বিতীয় বিশ্বযুদ্ধের সময়ে ১৯৪৩ সালের জুলাই এবং আগস্ট মাসে পূর্ব ফ্রন্টে সোভিয়েত রাশিয়ার কুর্স্ক নামক জায়গায় জার্মান এবং সোভিয়েত সেনাবাহিনীর মধ্যে যে সামরিক সংঘর্ষগুলি হয়েছিল তাকেই সম্মিলিতভাবে কুর্স্কের যুদ্ধ () বলা হয় । এই যুদ্ধে সোভিয়েত সেনাবাহিনীর জয় হয় । এই সামরিক সংঘর্ষ গুলির মধ্যে প্রধান ছিল প্রোখোরোভকার যুদ্ধ যেখানে বিরাট ট্যাঙ্কের যুদ্ধ হয়েছিল । এই যুদ্ধটি সোভিয়েত রেড আর্মির রক্ষনাত্মক ভূমিকার জন্য উল্লেখযোগ্য।

তথ্যসূত্র

বহিঃসংযোগ 
 ছবিতে কুর্স্কের যুদ্ধ
 কুর্স্কের যুদ্ধ
  Battle of Kursk, a lot of information on the official website of the Ministry of Defense of Russian Federation.
 Remson, Andrew and Anderson, Debbie. "Mine and Countermine Operations in the Battle of Kursk", 25 April 2000 (Prepared for the U.S. Army Communications-Electronics Command)
 A Review Essay: Books on the Battle of Kursk
 The Battle of Kursk: Myths and Reality
 Kursk battle map
 Pictures of the battle - a Soviet view
 Battle of Kursk on the Web (directory)
 "Soviet Defensive Tactics at Kursk, July 1943" by Col. David M. Glantz for the Combat Studies Institute (1986)
 Russia and the USSR in wars of the XX century by G. F. Krivosheev (in Russian)
 Kursk - Raw Data to Download Information from the US Army KOSAVE II study on the southern face battle.
 German newsreels showing the Battle of Kursk
 Kursk from a website on Zhukov

দ্বিতীয় বিশ্বযুদ্ধ
কলিকাতা কমলালয়

কলিকাতা কমলালয় ভবানীচরণ বন্দ্যোপাধ্যায় রচিত কলকাতার ইতিহাস বিষয়ক গ্রন্থ। প্রকাশকাল ১৮২৩। এটি কলকাতার ইতিহাসের একটি আকর গ্রন্থ হিসাবে প্রসিদ্ধ। এছাড়াও এই শহরের সাংস্কৃতিক জগতের বহু তথ্য জানা যাই এই বইটি থেকে। এমনকি বাংলা ভাষাতত্ত্ব ও শব্দভাণ্ডার নিয়েও প্রথম আলোচনা করেন ভবানীচরণ। চারটি ‘তরঙ্গ’ বা অধ্যায়ে বিভক্ত গ্রন্থটির প্রথম তরঙ্গই বর্তমানে পাওয়া যায়।

তথ্যসূত্র 

 রসরচনাসমগ্র, ভবানীচরণ বন্দ্যোপাধ্যায়, সনৎকুমার গুপ্ত সম্পাদিত, নবপত্র প্রকাশন, কলকাতা, ১৯৮৭

১৮২৩-এর বই
কলকাতার ইতিহাস
নববিবিবিলাস

নববিবিবিলাস ভোলানাথ বন্দ্যোপাধ্যায় ছদ্মনামে প্রকাশিত ভবানীচরণ বন্দ্যোপাধ্যায়ের ব্যঙ্গ কৌতুক নকশা। প্রকাশকাল আনুমানিক ১৮৩০ সাল। গ্রন্থখানিকে ভবানীচরণের পূর্বপ্রকাশিত গ্রন্থ নববাবুবিলাস-এর দ্বিতীয় পর্ব মনে করা হয়। গ্রন্থপ্রসঙ্গে লেখকের বক্তব্য, “যদ্যপি নববাবুবিলাসে নববাবুদিগের স্বভাব সুপ্রকাশ আছে, কিন্তু সেই গ্রন্থের ফলখণ্ডে লিখিত ফলের প্রধান মূল বাবুদিগের বিবি। সেই বিবিরূপ প্রধান মূলের অঙ্কুরাবধি শেষ তাহাতে সবিস্তার ব্যক্ত হয় নাই। এই নিমিত্তে তৎপ্রকাশে, প্রয়াসপূর্বক নববিবিবিলাস নামক এই গ্রন্থ রচনা করিলাম...।”

তথ্যসূত্র 

 রসরচনাসমগ্র, ভবানীচরণ বন্দ্যোপাধ্যায়, সনৎকুমার গুপ্ত সম্পাদিত, নবপত্র প্রকাশন, কলকাতা, ১৯৮৭

বাংলা ভাষার উপন্যাস
উনিশ শতকে প্রকাশিত বাংলা গ্রন্থ
উজ্জয়িনী

উজ্জয়িনী () ভারতের মধ্য প্রদেশ রাজ্যের উজ্জয়িনী জেলার একটি শহর ও পৌর সংস্থার অধীন এলাকা। উজ্জয়িনী ভারতের প্রাচীন নগরী। এর অবস্থান বর্তমান মধ্যপ্রদেশ রাজ্যে শিপ্রা নদীর তীরে। পুরাতাত্ত্বিক উৎখননে এই নগরীর চারিদিকে আনুমানিক খ্রিস্টীয় সপ্তম শতাব্দীতে নির্মিত একটি প্রাচীর আবিষ্কৃত হয়েছে। দ্বিতীয় চন্দ্রগুপ্তের রাজধানীর রূপে অনুমিত এই নগরী শক ও গুপ্তযুগে জ্যোতিষ চর্চার প্রসিদ্ধ কেন্দ্র ছিল। উজ্জয়িনীর মহাকাল মন্দির বিখ্যাত।

ভৌগোলিক উপাত্ত 
পৃথিবীর মানচিত্রে শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৯১ মিটার (১৬১০ ফুট)।

জনসংখ্যার উপাত্ত 
ভারতের ২০১১ সালের জনমিতি অনুসারে উজ্জয়িনী জেলার জনসংখ্যা ১৯,৮৬,৮৬৪জন। এর মধ্যে পুরুষ ৫১.১৫% এবং নারী ৪৮.৮৪%।
এখানে সাক্ষরতার হার ৭২.৩৪%। পুরুষদের মধ্যে সাক্ষরতার হার ৮৩.৪৬% এবং নারীদের মধ্যে এই হার ৬০.৭৪%। সারা ভারতের সাক্ষরতার হার ৫৯.৫%, তার চেয়ে উজ্জয়িনীর সাক্ষরতার হার বেশি।

এই শহরের জনসংখ্যার ১৩.৬৫% হল ৬ বছর বা তার কম বয়সী।

তথ্যসূত্র 
 ইতিহাস অভিধান (ভারত), যোগনাথ মুখোপাধ্যায়, এম.সি. সরকার অ্যান্ড সন্স প্রাইভেট লিমিটেড, কলকাতা, ২০০০

 
ভারতের প্রাক্তন রাজধানী শহর
প্রাচীন ভারতীয় নগর
হিন্দু পবিত্র শহর
ভারতের হিন্দু তীর্থস্থান
পবিত্র নগরী
ভারতের স্মার্ট সিটি
রেশম পথের উপর অবস্থিত জনবহুল স্থান
মধ্যপ্রদেশের নগর
ক্যোনিগ্‌স্‌জে (হ্রদ)

ক্যোনিগ্‌স্‌জে  (; ক্যোনিক্স্‌জ়ে অর্থাৎ "রাজার হ্রদ") জার্মানির বায়ার্ন অঙ্গরাজ্যের সবচেয়ে দক্ষিণ-পূর্ব প্রান্তে জার্মান-অস্ট্রীয় সীমান্তে অবস্থিত একটি হ্রদ। হ্রদটি বায়ার্নের শোনাউ আম ক্যোনিগ্‌স্‌জে পৌর এলাকার বের্শ্‌টেসগাডেন শহরের কাছে, জার্মান আল্পস পর্বতমালাতে, অস্ট্রিয়ার জাল্‌ৎসবুর্গ শহরের ঠিক দক্ষিণে অবস্থিত। ক্যোনিগ্‌স্‌জে  জার্মানির গভীরতম হ্রদ। সর্বশেষ বরফ যুগে হিমবাহের গলনের ফলে হ্রদটির সৃষ্টি হয়। এটি ৭.৭ কিমি দীর্ঘ এবং এর সর্বাধিক প্রস্থ ১.৭ কিমি। হ্রদটি প্রায় সর্বত্র ২০০০ মিটার উঁচু জার্মান আল্পস পর্বতমালার খাড়া সব পর্বত দিয়ে ঘেরা; কেবল একদিকে হ্রদটি থেকে ক্যোনিগ্‌স্‌জেয়ার আখে নামের একটি বহির্গামী ধারা ক্যোনিগ্‌স্‌জে গ্রামের পাশ দিয়ে বয়ে গেছে।

হ্রদটি এর পরিষ্কার পানির জন্য বিখ্যাত। এটিকে জার্মানির সবচেয়ে পরিষ্কার হ্রদ হিসেবে দাবী করা হয়। ১৯০৯ সাল থেকে এখানে কেবলমাত্র বিদ্যুৎচালিত জলযান, বৈঠা কিংবা পাদানিচালিত নৌকা চালানোর অনুমতি আছে। হ্রদ ও তার আশেপাশের উদ্যানগুলি পর্বতারোহী এবং পর্যটকদের মধ্যে খুবই জনপ্রিয়।

হ্রদের পশ্চিম তীরের মাঝ বরাবর সেন্ট বার্টোলোমে নামের খ্রিস্টানদের বিখ্যাত তীর্থস্থানীয় গির্জাটি অবস্থিত।

চিত্রসংগ্রহ

তথ্যসূত্র 

জার্মানির হ্রদ
পার্বত্য হ্রদ
ব্যাভারিয়ার হ্রদ
ব্রাহ্মণী নদী

ব্রাহ্মণী নদী পশ্চিমবঙ্গে গঙ্গার অন্যতম প্রধান উপনদী। এটি গঙ্গার ডানতীরের উপনদী। এর অপর নাম কালিন্দী।

ব্রাহ্মণী নদী ঝাড়খণ্ড রাজ্যের দুধুয়া পাহাড়ে উৎপন্ন। বীরভূমের নারায়ণপুরের কাছে এটি পশ্চিমবঙ্গে প্রবেশ করেছে। এই নদীর অধিকাংশ প্রবাহপথ পশ্চিমবঙ্গের বীরভূম ও মুর্শিদাবাদ জেলাদ্বয়েই অবস্থিত। মুর্শিদাবাদের কান্দি মহকুমায় এটি ভাগীরথীর সঙ্গে মিলিত হয়েছে।

ব্রাহ্মণীর প্রধান উপনদীগুলি হল ত্রিপিতা, গামারি ও দ্বারকা। গামারি বীরভূম জেলার উত্তর সীমান্তের কাছে উৎপন্ন হয়ে মুর্শিদাবাদে ব্রাহ্মণীতে মিশেছে। কান্দি মহকুমার সাঁকোঘাট গ্রামের কাছে দ্বারকা ব্রাহ্মণীর সঙ্গে মিলিত হয়েছে। এছাড়া ব্রাহ্মণী নর্থ ক্যানাল নামে একটি পুরনো সেচখাল মণিগ্রামের কাছে ব্রাহ্মণী থেকে বেরিয়ে বীরভূমের চাতরা, নলহাটি, সিউড়ি, চিনপাই, ইলামবাজার, বোলপুর, নানুর ও কালীগঞ্জ পর্যন্ত বিস্তৃত।

নলহাটির অদূরে ভদ্রপুরে ব্রাহ্মণীর তীরে ইস্ট ইন্ডিয়া কোম্পানির একটি পুরনো রেশমকুঠি এবং আকালি গ্রামে মহারাজা নন্দকুমার প্রতিষ্ঠিত একটি কালী মন্দির আছে।

তথ্যসূত্র 

পশ্চিমবঙ্গের নদী
বাংলার নদী
ঝাড়খণ্ডের নদী
পের উন পুনিয়ো দি দল্লারি

আ ফিস্টফুল অফ ডলার্‌স (ইংরেজি ভাষায়: A Fistful of Dollars; ইতালীয় ভাষায়: Per un pugno di dollari) সের্জিও লেওনে পরিচালিত ওয়েস্টার্ন চলচ্চিত্র যা ১৯৬৪ সালে মুক্তি পায়। যুক্তরাষ্ট্র ও যুক্তরাজ্যে শুধুমাত্র ফিস্টফুল অফ ডলার্‌স নামে মুক্তি পেয়েছিল। ছবির প্রধান চরিত্রে অভিনয় করেছেন ক্লিন্ট ইস্টউড। ১৯৬৭ সালে যুক্তরাষ্ট্রে মুক্তি পাওয়ার পর স্প্যাগেটি ওয়েস্টার্ন নামে চলচ্চিত্রের একটি নতুন ধরন জনপ্রিয়তা লাভ করে। এই ছবি আকিরা কুরোসাওয়া পরিচালিত ইয়োজিম্বো (১৯৬১) ছবির একটি অস্বীকৃত পুনর্নির্মাণ। কুরোসাওয়াই নামবিহীন ব্যক্তি-র ধারণা প্রতিষ্ঠিত করেছিলেন। এই বেনামী ব্যক্তিকে সের্জিও লেওনে পশ্চিমা বিশ্বে নিয়ে গেছেন। একই চরিত্রে নিয়ে পরে আরও দুটি ছবি নির্মাণ করেছেন যেগুলোর নাম যথাক্রমে ফর আ ফিউ ডলার্‌স মোর এবং দ্য গুড, দ্য ব্যাড অ্যান্ড দি আগলি। এই তিনটি ছবিকে একত্রে ডলার্‌স ত্রয়ী বলা হয়।

এটা যুক্তরাষ্ট্রে মুক্তি পাওয়া স্প্যাগেটি ওয়েস্টার্ন ঘরাণার প্রথম ছবিগুলোর মধ্যে অন্যতম। এ কারণে সংশ্লিষ্ট অনেক ইউরোপীয় ব্যক্তিই মার্কিনী নাম গ্রহণ করেছিলেন। যেমন, সের্জিও লেওনে নিজে "বব রবার্টসন" নাম গ্রহণ করেন। ছবির সঙ্গীত পরিচালক ও সুরকার এনিও মোরিকোন "ড্যান স্যাভিও" নাম গ্রহণ করেন। আ ফিস্টফুল ডলার্‌সের অধিকাংশ শ্যুটিং হয়েছিল স্পেনের আলমেরিয়া প্রদেশে।

তথ্যসূত্র

চরিত্রসমূহ 
 ক্লিন্ট ইস্টউড - নামবিহীন ব্যক্তি
 Marianne Koch - মারিসোল
 Gian Maria Volontè - রামোন রোহো (জনি ওয়েল্‌স)
 Wolfgang Lukschy - জন বাক্সটার (W. Lukschy)
 Sieghardt Rupp - এস্তেবান রোহো (S. Rupp)
 Joseph Egger - পিরিপেরো (Joe Edger)
 Antonio Prieto - ডন মিগুয়েল রোহো
 José Calvo - সিলভানিতো (Jose Calvo)
 Margarita Lozano - কনসুয়েলো বাক্সটার (Margherita Lozano)
 Daniel Martín - Julián
 Benito Stefanelli - রুবিও (Benny Reeves)
 Mario Brega - Chico (Richard Stuyvesant)
 Bruno Carotenuto - আন্তোনিও বাক্সটার (Carol Brown)
 Aldo Sambrell - রোহো গ্যাংয়ের সদস্য (Aldo Sambreli)

বহিঃসংযোগ 

 
 Fistful-of-Leone.com
 Sergio Leone Web Board

১৯৬৪-এর চলচ্চিত্র
পুনর্নির্মীত চলচ্চিত্র
সের্জিও লেওনে পরিচালিত চলচ্চিত্র
ওয়েস্টার্ন চলচ্চিত্র
ইতালীয় চলচ্চিত্র
ইংরেজি ভাষার চলচ্চিত্র
ইতালীয় ভাষার চলচ্চিত্র
স্পেনীয় ভাষার চলচ্চিত্র
পশ্চিম জার্মান চলচ্চিত্র
মেক্সিকোর পটভূমিতে চলচ্চিত্র
কুম্ভিলতা বিতর্কে জড়িত চলচ্চিত্র
ইয়োজিম্বো

ইয়োজিনবো (জাপানি ভাষায়: 用心棒 য়োওজিম্‌বোও) আকিরা কুরোসাওয়া পরিচালিত জিদাইগেকি চলচ্চিত্র। এক বেনামী সামুরাইকে কেন্দ্র করে নির্মীত এই ছবিটি ১৯৬১ সালে মুক্তি পায়। যুদ্ধ শেষ হয়ে যাওয়ায় সামুরাই যোদ্ধাটি প্রভুহীন হয়ে পড়েছে। এ ধরনের সামুরাইকে রোনিন বলা হয়। যাত্রাপথে সে এমন এক শহরে এসে পড়ে, দুই পরিবারের কলহের কারণে যেখানকার পরিস্থিতি চূড়ান্ত সহিংস রূপ ধারণ করেছে। সে দুই পরিবারকেই তাকে দেহরক্ষী হিসেবে ভাড়া করার আহ্বান জানায়। এক পরিবারকে বলে অন্য পরিবারের হাত থেকে তাদেরকে রক্ষা করবে, আবার আরেক পরিবারে গিয়েও একই কথা বলে। বিভিন্ন উস্কানি ও কৌশলের মাধ্যমে দুই পক্ষকেই নির্মূল করে, তরবারির মাধ্যমে শহরে শান্তি প্রতিষ্ঠা করে। দুই পক্ষ পারস্পরিক কলহে নিশ্চিহ্ন হয়ে যায়।

জাপানি ভাষায় ইয়োজিম্বো শব্দের অর্থ দেহরক্ষী। দেহরক্ষীটি নিজেকে "কুওয়াবাতাকে সানজুরো" নামে পরিচয় দেয়। যদিও এটা তার নাম নয়। কুওয়াবাতাকে শব্দের অর্থ তুঁত ক্ষেত, আর সানজুরো শব্দের অর্থ ৩০ বছর বয়সী। তুঁত ক্ষেতের দিকে তাকিয়ে থাকার সময় হঠাৎ করেই সে এই নাম বেছে নেয়। সে হিসেবে এই সানজুরোর মাধ্যমেই চলচ্চিত্রে এ ধরনের "বেনামী ব্যক্তি" ধারণার জন্ম হয়েছে। পরবর্তীকালে ক্লিন্ট ইস্টউড বেনামী ব্যক্তির চরিত্রে অভিনয় করে হলিউডে এই ধারণাকে জনপ্রিয় করে তুলেছেন। তিনি সের্জিও লেওনে পরিচালিত ডলার্‌স ত্রয়ী-তে বেনামী ব্যক্তির ভূমিকায় অভিনয় করেন। উল্লেখ্য, এই ত্রয়ীর প্রথম ছবি আ ফিস্টফুল অফ ডলার্‌স ইয়োজিম্বোর সরাসরি পুনর্নির্মাণ, যদিও তা আনুষ্ঠানিকভাবে স্বীকৃত নয়।

চরিত্রসমূহ 
 তোশিরো মিফুনে - কুওয়াবাতাকে সানজুরো
 তাৎসুইয়া নাকাদাই - উনোসুকে
 তোকো সুকাসা - নুই
 ইসুজু ইয়ামাদা - ওরিন
 দাইসুকো কাতো - ইনোকিচি (উশিতোরার ছোট ভাই)
 তাকাশি শিমুরা - তোকুয়েমোন
 হিরোশি তাচিকাওয়া - ইয়োইচিরো
 ইয়োসুকে নাৎসুকি - কোহেইর ছেলে
 এইজিরো তোনো - গোঞ্জি (সরাইখানার পরিচালক)
 কামাতারি ফুজিওয়ারা - তাজায়েমোন (রেশম ব্যবসায়ী ও শহরের মেয়র)
 ইকিও সাওয়ামুরা - হানসুকে (শহরের অফিসার)
 সুসুমু ফুজিতা - হোম্মা (প্রশিক্ষক যে পালিয়ে যায়)
 কিউ সাজানকা - উশিতোরা (অপরাধ জগতের প্রথম প্রভু)

তথ্যসূত্র

বহিঃসংযোগ 
 
 Criterion Collection essay by Alexander Sesonske 
 A Comparison of Yojimbo, A Fistful of Dollars and Last Man Standing
 Yojimbo  - Japanese Movie Database
 Yojimbo at the Rotten Tomatoes

১৯৬১-এর চলচ্চিত্র
জাপানি সাদাকালো চলচ্চিত্র
জাপানি ভাষার চলচ্চিত্র
সামুরাই চলচ্চিত্র
আকিরা কুরোসাওয়া পরিচালিত চলচ্চিত্র
১৮৬০-এর দশকের পটভূমিতে চলচ্চিত্র
১৯৬০-এর দশকের জাপানি চলচ্চিত্র
দ্বারকা নদ

দ্বারকা নদ ভারতের ভাগীরথী নদীর একটি উপনদী। এ উপনদীনটিকে বাবলা নদ বলেও অভিহিত করা হয়ে থাকে।

দ্বারকা নদের উৎপত্তি ভারতের ঝাড়খণ্ড রাজ্যের সাঁওতাল পরগনা বিভাগে। সেখান থেকে  মহম্মদবাজারের কাছে পশ্চিমবঙ্গ রাজ্যে প্রবেশ করে বীরভূম জেলার দেউচা এবং পরে  ময়ূরেশ্বর ও রামপুরহাট থানা এলাকার মধ্যে দিয়ে প্রবাহিত হয়েছে। শেষে মুর্শিদাবাদ জেলায় এটি ভাগীরথী নদীতে মিলিত হয়েছে।  দুটি শক্তি মন্দির এই নদের তীরে অবস্থিত। এদুটি হল দ্বারবাসিনী ও তারাপীঠ। দ্বারকা নদ ছোটো হলেও এটি বিভিন্ন নামে পরিচিত এবং এটির বহু ছোটো উপনদী ও শাখানদী রয়েছে। এর বহু খালও ভাগীরথীর সঙ্গে যুক্ত। এটি একটি পাহাড়ি নদ এবং এই নদের অববাহিকা হলুদ পাথরে আকীর্ণ। বামিনী, কুলিয়া, ঘাড়মোড়া, চিলা ইত্যাদি কয়েকটি ছোটো নদী এর উপনদী। অতীতে দ্বারকা নদ যথেষ্ট বেগবান ছিল বলে অনুমান।

দেউচা বাঁধ

দেউচায় দ্বারকা নদের উপর একটি বাঁধ রয়েছে। এই বাঁধের জলধারণ ক্ষমতা । বাঁধটি বীরভূম জেলায় ৬০ নং জাতীয় সড়কের পশ্চিম দিকে অবস্থিত।

তথ্যসূত্র

ঝাড়খণ্ডের নদী
পশ্চিমবঙ্গের নদী
বাংলার নদী